armvectores/hy_wikipedia_2023 huggingface dataset:
Բոլիվիայի ֆուտբոլի ազգային հավաքական

Բոլիվիայի ֆուտբոլի ազգային հավաքականը 1926 թվականից ներկայացնում է Բոլիվիան ֆուտբոլի միջազգային մրցաշարերում և առանձին հանդիպումներում։ Կառավարվում է Բոլիվիայի ֆուտբոլի ֆեդերացիայի կողմից։ ԿՈՆՄԵԲՈԼ-ի 10 անդամ երկրներից մեկն է։
1930 և 1950 թվականների Աշխարհի առաջնություններին մասնակցելուց հետո Բոլիվիան կարողացավ որակավորվել Աշխարհի առաջնություններին միայն 1 անգամ՝ 1994 թվականին։ Այնուամենայնիվ, Բոլիվիան Աշխարհի առաջնություններում առաջին ռաունդից առաջ երբեք չի գնացել և խփել է ընդամենը 1 գոլ։ Կոպա Ամերիկայում Բոլիվիան ավելի հաջողակ է եղել։ 1963 թվականին նրանց հաջողվել է հաղթել գավաթում, իսկ 1997 թվականին՝ գրավել 2-րդ հորիզոնականը։
ՖԻՖԱ-ի դասակարգման աղյուսակում զբաղեցնում է 73-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Բոլիվիայի ֆուտբոլի ֆեդերացիայի պաշտոնական կայքը
Բոլիվիան FIFA.com-ում Archived 2010-06-14 at the Wayback Machine.
Բոլիվիան soccerway.com կայքում
Իրանի զինված ուժեր

Իրանի Իսլամական Հանրապետության զինված ուժերը համարվում են Մերձավոր ու Միջին Արևելքում ամենահզորներից մեկը։ Զինված ուժերը բաղկացած են ցամաքային զորքերից, ռազմածովային և ռազմաօդային ուժերից, ինչպես նաև իսլամական հեղափոխության պահապանների կորպուսից, որի վրա են դրվում արտաքին ագրեսիայի (նախահարձակման) ժամանակ իսլամական հեղափոխության ձեռքբերումների ու արժեքների պաշտպանությունն իրականացնելու խնդիրները։ Այդ կորպուսի շրջանակներում, բացի կանոնավոր զորամիավորումներից, գործում են հատուկ նշանակության «Կոդե» և «Բասիջ» (ժողովրդական աշխարհազորայիններ) ուժերը, որոնք ուսուցանված պահեստայիններ են։ Զինված ուժերի մեջ է մտնում ժանդարմերիան, որը, բացի ոստիկանական ֆունկցիաներից, կատարում է նաև հետևյալ խնդիրները՝

պետական սահմանների և հույժ կարևոր օբյեկտների պահպանում,
զինապարաների զորակոչի կազմակերպում և իրականացում,
հետախուզություն սահմանամերձ շրջաններում։Իրանի կանոնավոր զինված ուժերի և իսլամական հեղափոխության պահապանների կորպուսի թվաքանակը գերազանցում է 900.000-ը, որից մոտ 670.000-ը՝ ցամաքային զորքերում, 100.000-ը՝ ռազմաօդային ուժերում, 45.000-ը՝ ռազմածովային ուժերում, 135.000-ը՝ «Բասիջ» զորամասերում, 15.000-ը՝ «Կոդե» հատուկ նշանակության ուժերում։ Իրանի զինված ուժերը սպառազինված են՝ մարտավարական նշանակության 80 «Շահաբ-1», 100 «Շահաբ-2» և օպերատիվ նշանակության 40 «Շահաբ 3» հրթիռներով, 2800-ից ավելի տանկերով, 1700-ից ավելի ՀՄՄ-ով, 400 մարտական ինքնաթիռով, 600-ից ավելի ուղղաթիռներով, 1900 դաշտային հրետանու հրանոթներով, 770 համազարկային կրակի հրթիռային համակարգերով, հակաօդային պաշտպանության հրթիռային կայանքներով։ Իրանի ռազմածովային ուժերը համարվում են Պարսից ծոցի գոտում ամենամարտունակը և իրենց կազմում ունեն 50-ից ավելի մարտական նավեր։ «Շահաբ 3» հրթիռների թռիչքի հեռավորությունը հասնում է 2000 կմ, որը կարող է տանել 1 տ մարտագլխիկ։
Իրանի զորահավաքային հնարավորությունը շատ մեծ է, ըստ կառավարության հայտարարության այն կարող է հասնել մինչև 20 միլիոնի։
Իրանի հետևակային (մոտոհետևակային) դասակը կազմված է 3 ջոկից և զենքի ջոկից։ Ջոկն իր կազմում ունի՝ հրամանատար, 2 նռնականետորդ և 6 հրաձիգ, զենքի ջոկը՝ հրամանատար, 2 գնդացրորդ, զնդացրորդի 2 օգնական, ձեռքի հակատանկային հրթիռի 2 նշանառու և 2 զինամթերք տեղափոխող։


== Աղբյուրներ ==
Նախնական Զինվորական Պատրաստություն 9
Վահ (քաղաք)

Վահ (ա.-փենջ.՝ واہ), քաղաք Պակիստանի Փենջաբ նահանգում, գտնվում է Ատտոկ շրջանում։ Ճանապարհային հաղորդակցություն ունի Փեշավարի, Իսլամաբադի և Ռավալպինդիի հետ։ Արագ զարգացող սննդային կենտրոն։


== Պատմություն ==
Համաձայն լեգենդի՝ Մեծ մողոլների կայսրության առաջնորդ Ջահանդիրը ճանապարհորդել է դեպի Քաշմիր։ Փենջաբ քաղաքում նրա քարավանը կանգ է առել աղբյուրի մոտ, որպեսզի հագեցնեն իրենց ծարավը։ Ստուգեցին ջրի որակը և պարզությունը, Ջահանգիրը բացականչեց․ «Վա՜հ», և գյուղը անվանակոչեցին ի պատիվ առաջնորդի այս բացականչության։ Սկզբում գյուղը կոչվում էր «Ջալալ Սառ»՝ ի պատիվ տեղի առաջնորդի որդու։ Հանրահայտ Մողոլական այգին գտնվում է Վահում, այն հիմնել են 1645 թվականին՝ Մողոլների մեծ առաջնորդ Շահ Ջահանի հրամանով։


== Ժողովրդագրություն ==
Քաղաքի բնակչությունն ըստ տարիների․


== Արդյունաբերություն ==
Վաhի արդյունաբերությունը ներառում է Հյուսիսային Ասիայի ցեմենտի ամենամեծ գործարաններից մեկը, կան տրակտորներ, գյուղատնտեսական գործիքներ և զինամթերք արտադրող գործարաններ։


=== Զինամթերքի գործարան ===
Գործարանը կառուցվել է 1951 թվականին, իր մեջ ներառում է տասնչորս խոշոր արդյունաբերական համալիր և վեց առևտրային դուստր ձեռնարկություններ։ Այն Պակիստանի ռազմաարդյունաբերական համալիրի զենքի և զինամթերքի արտադրության ամենամեծ օբյեկտն է։ Գտնվում է Պակիստանի զինված ուժերի հսկողության տակ։ 
Այդ գործարանի զենքերը արտահանվում են աշխարհի տարբեր մասեր՝ Եվրոպա, Ասիա, Մերձավոր Արևելք և Հյուսիսային Ամերիկա։ Զինամթերքը արտահանվում է այնպիսի երկրներ, ինչպիսիք են Իրաքը և Աֆղանստանը։ Զինամթերքի տեսականին ներառում է ՆԱՏՕ-ի երկրներ ճանաչված տարբեր տրամաչափի փամփուշտներ, հրաձգային զենքեր, զինամթերք տանկերի և ինքնաթիռների համար, զենիթային և հրետանային զինամթերք, հրթիռներ, ծանր հրետանի, պիրոտեխնիկա, ականանետներ, ձեռքի նռնակներ և այլն։
2008 թվականի օգոստոսի 21-ին Վահի գործարաններից մեկի վրա հարձակվել է մահապարտ-ահաբեկիչներ։ Զոհվել են գործարանի ավելի քան 70 աշխատող, իսկ ավելի քան 100 մարդ ստացել են վնասվածքներ։


== Ծանոթագրություններ ==


== Արտաքին հղումներ ==
Լուսանկար Վահից (անգլ.)
Քաղաքի տեսքը արբանյակից (անգլ.)
Ադենիկ Օլադոսու

Ադենիկ Թիթիլոպ Օլադոսու (անգլ.՝ Adenike Titilope Oladosu, 1994, Ogbomosho, Օյո նահանգ, Նիգերիա), նիգերիացի կլիմայական ակտիվիստ, էկո-ֆեմինիստ ու Նիգերիայում հանուն կլիմայի դպրոցական դասադուլի նախաձեռնող։ Մասնագիտանում է հավասարության, անվտանգության և ամբողջ Աֆրիկայում, հատկապես Չադ լճի շրջանում խաղաղության հաստատման մեջ։
Սևամորթների պատմության ամսի շրջանակներում Վանեսա Նակատեի ու Էլիզաբեթ Վաթութիի հետ Գրինփիս բնապահպանական կազմակերպության կողմից ճանաչվել է Աֆրիկայի երեք երիտասարդ սևամորթ ակտիվիստներից մեկը, որոնք փորձում են պայքարել կլիմայի փոփոխության դեմ։ 2019 թվականի դեկտեմբերին որպես նիգերիացի երիտասարդության պատվիրակ մասնակցել է Իսպանիայում անցկացված ՄԱԿ-ի Կլիմայի փոփոխության համաժողովին (COP25), որտեղ նա «փոփոխական հասցե» է ներկայացրել Աֆրիկայում կլիմայի փոփոխության և այն մասին, թե ինչպես է այն ազդում կյանքի վրա։


== Մանկություն և կրթություն ==
Ծնվել է Նիգերիայի Օյո նահանգի Օգբոմոշո քաղաքում, կրթությունն ստացել Գվագվալադա Աբուջայում, որից հետո ընդունվել է Մակուրդի քաղաքի գյուղատնտեսական համալսարանը և այն ավարտել Գյուղատնտեսության տնտեսագիտության բարձրագույն աստիճանով։


== Կլիմայական ակտիվիզմ ==
Կլիմայական ակտիվիզմով սկսել է զբաղվել համալսարան ընդունվելուց հետո։ Նա տեսել էր զայրացած ֆերմերների և հովիվների, որովհետև նրանց հողն ավելի էր չորանում, իսկ երբևէ ջրհեղեղի չհանդիպած այլ համայնքներում հողերը քշվել էին ջրից։ Գլոբալ տաքացման հատուկ զեկույցը կարդալով միացել է «Fridays For Future» շարժմանը և սկսել հանդես գալ համայնքներում, դպրոցներում և հասարակական վայրերում ու մարդկանց հետ խոսել կլիմայի ճգնաժամի մասին՝ խրախուսելով նրանց ծառ տնկել և կրթել իրենց հասակակիցներին։
2019 թվականին Նիգերիայի «Amnesty International» հասարակական կազմակերպության կողմից արժանացել է «Խղճի դեսպան» մրցանակի և ՄԱԿ-ի կլիմայի երիտասարդական գագաթնաժողովում խոսել աշխարհի առաջնորդների հետ։
Գրետա Թունբերգի հետ մասնակցել է Մադրիդում 2019 թվականին կայացած Կլիմայի փոփոխության համաժողովին, որտեղ համաշխարհային առաջնորդների ուշադրությունը հրավիրել է Նիգերիայի և Աֆրիկայի կլիմայական շարժումների վրա։


== Մրցանակներ ու պարգևներ ==
22 diverse voices to follow on Twitter this Earth Day by Amnesty International
15 ambassador of the African youth climate hub


== Ծանոթագրություններ ==


== Արտաքին հղումներ ==
Ադենիկ Օլադոսու Թվիթթերում
«Elevate Festival 2020 – Adenike Oladosu – Opening Speech»։ YouTube։ 5 March 2020
Լուլաքչի

Լուլաքչի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գրենոբլ

Գրենոբլ (ֆր.՝ Grenoble), քաղաք և համայնք Ֆրանսիայի հարավ-արևելքում։ Իզեր դեպարտամենտի և Դոֆին պատմական շրջանի կենտրոնը։ Ֆրանսիական Ալպերի խոշոր արդյունաբերական, գիտական և համալսարանական կենտրոն։
Բնակչությունը՝ 156,659 մարդ (2008 թվականի դրությամբ)։


== Ֆիզիկա-աշխարհագրական բնութագիր ==
Գրենոբլը գտնվում է երեք հովիտների հատման կետում Ալպերի լեռնային զանգվածների շրջափակման մեջ, Իզեր գետի ափին։ Քաղաքի բարձրությունը ծովի մակարդակից 214 մետր է։
Քաղաքի կլիման չափավոր ցամաքային է, միջերկրածովյան կլիմայի փոքր ազդեցությամբ։ Ամառային առավելագույն ջերմաստիճանը հասնում է +35 °C-ի, ձմռանը ջերմաստիճանը իջնում է մինչև -10 °C:


== Պատմություն ==
3 -րդ դարում Ալոբրոջին ներկայիս քաղաքի տեղում կառուցեց Կուլարո անունով ամրացված բնակավայր։  380 թվականին, հռոմեական կայսր Գրատիանի օրոք, քաղաքը կոչվեց Գրատիանոպոլիս։  Հռոմեական կայսրության փլուզումից հետո քաղաքը գտնվում էր Բուրգունդյան թագավորությունների տարածքում մինչև 1032 թվականը, երբ այն դարձավ Սուրբ Հռոմեական կայսրության մաս։ 
1349 թվականին այդ հողերը վաճառվեցին Ֆրանսիային։  Հին կարգի համաձայն ՝ Գրենոբլը համարվում էր Դաֆինեի նահանգի կենտրոնը։  Գրենոբլն իր աշխարհագրական դիրքի շնորհիվ դարձավ սահմանամերձ ամրոց և ցատկահարթակ Սավոյայի դուքսերի հետ ֆրանսիական պատերազմների համար։  Իտալական պատերազմների ժամանակ Գրենոբլի շուրջը տեղակայված էր ֆրանսիական բանակ, որում փայլում էին տեղի ազնվականները, օրինակ ՝ Բայարդը։  Մարտերի հետ կապված, քաղաք հաճախ էին այցելում թագավորներ Չարլզ VIII- ը, Լուի XII- ը և Ֆրանցիսկ I- ը։ 17 -րդ դարի սկզբին մարշալ Լեդիգիերը ղեկավարում էր Գրենոբլը։ 
Երկրորդ համաշխարհային պատերազմի ընթացքում առանձնանալու համար քաղաքը պարգևատրվել է Ազատագրման շքանշանով և Ռազմական խաչով։ 


== Սպորտ ==
1968 թվականին Գրենոբլում անցկացվեցին X ձմեռային օլիմպիական խաղերը։ 


== Քաղաքապետներ ==
•17 -րդ դարի սկիզբ - մարշալ Ֆրանսուա դե Բոն, դուքս դե Լեդիգիեր
•1790 թվականի օգոստոսի 1 - 1790 թվականի նոյեմբերի 21 - Անտուան ​​Բարնավ
•1848 թ. Փետրվարի 28 - 1848 թ. Մայիսի 5 - Ֆրեդերիկ Ֆարկոն


== Տնտեսություն և արդյունաբերություն ==
Քաղաքում առկա է էլեկտրատեխնիկական, քիմիական, թղթի, սննդի արդյունաբերություն, ՀԷԿ, համալսարան, միջուկային հետազոտությունների ինստիտուտ։ Պահպանվել են 11-13-րդ դարերի ճարտարապետական հուշարձաններ։ Գրենոբլում է գտնվում Ստենդալի թանգարանը։ Այստեղ են անցկացվել ձմեռային 10-րդ Օլիմպիական խաղերը (1968)։


== Քույր-քաղաքներ ==


== Պատկերասրահ ==


== Ծանոթագրություններ ==
Վլասևո (գյուղ, Շիրինսկի շրջան)

Անվան այլ կիրառումների համար տե՛ս՝ ՎլասևոՎլասևո (ռուս.՝ Власьево), գյուղ Ռուսաստանի Խակասիա հանրապետության Շիրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուեյն Մարթին

Դուեյն Մարթին (անգլ.՝ Duane Martin, օգոստոսի 11, 1965(1965-08-11), Բրուքլին, Նյու Յորք, Նյու Յորք, ԱՄՆ), ամերիկացի դերասան։


== Անձնական կյանք ==
Մարթինը ծնվել է Բրուքլինում, Նյու Յորքում և համարվում է Նյու Յորքի համալսարանի շրջանավարտ։ Համալսարանում նա խաղացել է բասկետբոլի թիմում։ Նա ամուսնացած է «Մարթին» և «Իմ կինը և երեխաները» սերիալի աստղ՝ Թիշա Կեմպբելլ-Մարթինի հետ։ Զույգը ամուսնացել է 1996 թվականին օգոստոսի 17-ին։ Նրանք ունեն 2 տղա՝ Քսեն Մարթինը, ով  ծնվել է 2001 թվականի օգոստոսի 8-ին և Իեզեկիելը, ով ծնվել է 2009 թվականի սեպտեմբերի 8-ին։


== Կարիերա ==
Մարթինը ոչ երկար ժամանակ խաղացել է Նյու Յորքի ազգային միության բասկետբոլի խմբում։ Նա նաև համարվում է Impact Sports ընկերության տերը, որը ներկայացնում է պրոֆեսիոնալ ատլետների։ Առաջին անգամ Մարթինը հեռուստաէկրանին հայտնվել է «Ամբողջ գիշերը» սերիալի ոչ մեծ դերում NBC հեռուստաալիքով, որում նկարահանվում էին՝ Պաթթի Լաբելը, Վիվիկա Ֆոկսը և Մորրիս Չեստնատը։ Նա նաև հայտնվել է Boyz II Men խմբի «I'll Make Love to You» տեսահոլովակում։
Fox հեռուստաալիքի փոքր սիթքոմում «Ստանալ անձնական»-ը Մարթինը, Վիվիկա Ֆոկսի և Ջոն Կրաիրերի օգնությամբ, վերադարձել է հեռուստաէկրան։ Նա խաղացել է լրագրող Ռոբերտ Ձեյմսի դերը «Ամեն ինչ ԱՄՆ-ից» CW հեռուստաալիքով։ Սերիալում խաղացել են նաև Լիզա Ռեյը, Թոնի Ռոկը և Կամանի Գրաֆֆինը։


== Ֆիլմագրություն ==
Սպիտակ մարդիկ չեն կարողանում ցատկել (1992)
Ծայրով (1994)
Թանաքաման (1994)
Քաշել շրջադիտակը(1996)
Fakin' Da Funk (1997)
Ճիչ 2 (1997)
Ձգտել (1998)
Ֆակուլտետ (1998)
Խռովություն (1999)
Ամեն կիրակի (1999)
Ազատեք մեզ Եվայից (2003)
Ճնշում և տաքացում (2003)
Արքայազն Չարլզ (2003)
Ինչ է տղան սիրում (2004)
The Seat Filler (2004)
Օրոնքի դեմ (1991)
Թռչուն (1992)
Ամբողջ գիշեր (1992—1993)
Արքայազնը Բևեռլի-Հիլսից (1993—1995)
Կյանքի սինգլը (1997)
Եղբայրների մեջ (1997)
Ստանալ անձամբ (1998)
Զուգար-Հիլլ (1998)
Ընկերներ (2000)
Դեմ առ դեմ (2001)
Այո, թանկագինս (2002)
Էբբի (2003)
Ամեն ինց ԱՄՆ-ից (2003—2007)
Ուրվականների հետ խոսացողը (2006)
Ռիտա Ռոկս (2009)
Պոլ Ռաիզերը ցույց տվեց (2010)գլխավոր դեր


== Ծանոթագրություններ ==


== Արտաքին հղումներ ==
Duane Martin cast bio on The CW Archived 2007-01-28 at the Wayback Machine.
Ֆրենկի Մյունիզ

Ֆրանսիսկո Մյունիզ IV (իսպ.` Francisco Muñiz IV, դեկտեմբերի 5, 1985(1985-12-05), Wood-Ridge, Բերգեն շրջան, Նյու Ջերսի, ԱՄՆ), ամերիկացի դերասան, երաժիշտ, գրող, պրոդյուսեր և պրոֆեսիոնալ ավտոմրցարշավորդ։
Հանդիսատեսին առավել հայտնի է «Մալքոլմը կենտրոնում» հեռուստասիթքոմում ունեցած դերակատարմամբ, որի համար առաջադրվել է մեկ «Էմմի» և երկու «Ոսկե գլոբուս» մրցանակների։
2008 թվականին Մյունիզը որոշում է ժամանակավորապես հեռանալ դերասանական կարիերայից և դառնում է ավտոմրցարշավորդ, հանդես գալով Ատլանտյան առաջնությունում։
2012 թվականից հանդիսանում է «Kingsfoil» համույթի թմբկահարը։


== Արտաքին հղումներ ==
Ֆրենկի Մյունիզ - Էջը IMDb կայքում
Dance to This

«Dance to This», ավստրալիացի երգիչ Թրոյ Սիվանի երգը՝ ձայնագրված ամերիկացի երգչուհի Արիանա Գրանդեի մասնակցությամբ։ Թողարկվել է որպես Սիվանի Bloom (2018) երկրորդ ստուդիական ալբոմի չորրորդ սինգլ։


== Պատմություն ==
Սիվանն թողարկման ամսաթիվն ու սինգլի վերնագիրն առաջին անգամ պաշտոնաօես հայտարարել է 2018 թվականի հունիսի 11-ին՝ մեկ օր անց ցուցադրելով 11 վայրկյանանոց հատված։
«Dance to This» երգում համադրված են երաժշտական այնպիսի ոճեր, ինչպիսիք են փոփն ու R&B-ն 1980-ական թվականների ազդեցությամբ և «խլացված պերկուսիայով» ու «շեշտաշարժ, բազմառիթմ բիթով»։ Երգն սկսվում է ծանր բիթերով և կիթառի մեղեդային հնչյուններով, նախքան կմինանան «թարթող թմբուկներին ու արագ սինթեզատորային ստեղներին երազուն կիթառի հազվադեպ մասնակցությամբ» և ի վերջո կստեղծվի «մթնոլորտային կապ զանգվածեղ թմբուկների հետ»։ Երգի տեսքտը պատմում է տնային երեկույթի մասին, երբ տանը՝ խոհանոցում մնալու և ընթրիք պատրաստելու գաղափարը հնչում է որպես ավելի լավ այլընտրանք։
Սինգլն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են Քեթրին Բառները Complex ամսագրից («Այս երկու ձայները՝ իսկական մրցություն է, որ արվել է պարային երաժշտության երկնքում, և հիանալի համադրվում են երկրորդ կրկներգի ժամանակ»), Սաշա Գեֆենը Pitchfork հրատարակությունից։


== Երաժշտական հոլովակ ==
Տեսահոլովակը թիզերի տեսքով առաջին անգամ ներկայացվել է նկարների շարքի հետ միասին Ինստագրամում Սիվանի ու Գրանդեի կողմից 2018 թվականի հունիսի 28-ին։ Երաժշտական տեսահոլովակի պրեմիերան կայացել է 2018 թվականի հուլիսի 19-ին։


== Ձայնագրության մասնակիցներ ==
Ըստ Tidal-ի տվյալների.

Թրոյ Սիվան – վոկալ
Արիանա Գրանդե – վոկալ
Օսկար Հոլթեր – պրոդյուսեր
Ռենդի Մերիլ – հնչյունային ինժեներ
Ջոն Հեյնս – հնչյունային ինժեներ
Սերբան Գենեա – միքսավորման հնչյունային ինժեներ


== Ծանոթագրություններ ==


== Արտաքին հղումներ ==
 «Dance to This» (անգլ.)
Ստեպուրինո (գյուղ, Ստարիցկի շրջան)

Անվան այլ կիրառումների համար տե՛ս՝ ՍտեպուրինոՍտեպուրինո (ռուս.՝ Степурино), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2002 թվականին գրանցված տվյալներով կազմում էր 472 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զալցկամերգուտ

Զալցկամերգուտ (գերմ.՝ Salzkammergut), պատմական մարզ Ավստրիայում, Զալցբուրգից արևելք։ Գտնվում է Վերին Ավստրիայի (72 %) և Շտիրիայի (12 %) նահանգների տարածքում։ Հարուստ է լճերով, լեռներով։ Զբոսաշրջության հայտնի ուղղություն է։ «Զալցկամերգուտ» անվանումը, որ բառացի նշանակում է «Աղի պալատի ունեցվածք», հիշատակումն է այն ժամանակների, երբ շրջակայքի աղի հանքերը շահագործվում էին Վիեննայի կայսրական իշխանության կողմից։ 1997 թվականին Հալշտատ քաղաքը և Դախշտայն լեռն ընդգրկվել են ՅՈՒՆԵՍԿՕ-ի համաշխարհային ժառանգության ցանկում և՛ բնական լանդշաֆտի բացառիկության, և՛ մարդկության զարգացման պատմության մեջ իրենց ավանդի համար. Զալցկամերգուտի աղի հանքերը շահագործվել են մ. թ. ա. 2-րդ հազարամյակից։


== Աշխարհագրություն ==
Տարածքի լանդշաֆտը նախորոշում է Տրաուն գետի համակարգը` իր 76 մեծ ու փոքր լճերով, շրջակա լեռներով, որոնցից են Դախշտայնը, Մեռած ու Անձավային լեռները։ Զալցկամերգուտի հիմնական երեք լանդշաֆտներն են ալպյան նախալեռները, միջին լեռները և ալպյան բարձր լեռները` կրաքարից ձևավորված։ Զալցկամերգուտը ձևավորվել է սառցադաշտից, որի հալված մասերից եղանակի տաքացման հետևանքով առաջացել են լճերն ու բարձրլեռնային ճահիճները։ Կրաքարային լեռներում տարածված են քարանձավները, այդ թվում` Խիրլացը, որն ունի 96 կմ երկարություն։


== Պատմություն ==

Զալցկամերգուտում հանդիպող մարդկային հնագույն մշակույթը վերաբերում է ուշ նեոլիթի շրջանին` մ. թ. ա. 3600-3300 թվականներին։ Այդ շրջանին բնորոշ մոնձեյան մշակույթի ներկայացուցիչները կարողացել են տներ կառուցել ջրերի վրա և մշակել պղինձ։ Լավ ուսումնասիրված է Հալշտատի հնագիտական մշակույթը (մ. թ. ա. 900-400): Հալշտատի անունով կոչված այդ մշակույթը լայնորեն տարածված է Ֆրանսիայի հյուսիսից մինչև Ալբանիա։
15-րդ դարի կեսերին աղի հանքերի շրջանը Հաբսբուրգների ենթակայության տակ են եղել։ «Զալցկամերգուտ» անունն առաջին անգամ հիշատակվել է 1656 թվականին։ 18-19-րդ դարերում ավստրիական պետությունը իր ձեռքերում էր պահում աղի եկամտաբեր մենիշխանությունը` մշտապես տարածքում ծառահատումներ իրականացնելով, ինչն անհրաժեշտ էր հանքարդյունաբերությունում անհրաժեշտ վառելիքի համար։ Տարածքի ժամանակակից սահմանները սահմանվել են միայն 20-րդ դարի կեսերին։


== Լճեր ու քաղաքներ ==
Զալցկամերգուտի տարածքի մեջ են մտնում տասը շրջաններ.


== Ծանոթագրություններ ==


== Արտաքին հղումներ ==
Զալցկամերգուտ պորտալը գերմաներեն վիքիպեդիայում
Զբոսաշրջությունը Զալցկամերգուտում
Հանա Բրադի

Հանա Բրադի (չեխ․՝ Hana Bradyová, մայիսի 16, 1931(1931-05-16), Պրահա, Չեխոսլովակիա - հոկտեմբերի 23, 1944(1944-10-23), Օսվենցիմ և Օսվենցիմ, Lesser Poland Voivodeship, Լեհաստան), Հոլոքոստի ժամանակ սպանված հրեական ծագումով չեխ աղջիկ։ 2002 թվականին նրա մասին գրվել է «Հանայի ճամպրուկը» կենսագրական գիրքը։


== Կենսագրություն ==
Հանա Բրեդին ծնվել է 1931 թվականի ապրիլի 16-ին Չեխիայի Նովե Մեստո նա Մորավ քաղաքում, մանրածախ վաճառողներ Կարելայի (1898-1942) և Մարկետ Բրադիի (1907-1942) ընտանիքում։ Հանան ուներ ավագ եղբայր՝ Ջորջը (ծնվ․ 1928 թվականի փետրվարի 9-ին)։ 1941 թվականի մարտին Բրեդիի մայրը ձերբակալվեց և որոշ ժամանակ անց Յիհլավայում բանտարկվեց, որից հետո նրան տեղափոխել են Ռավենսբրուկի համակենտրոնացման ճամբարին։ Նույն տարվա սեպտեմբերի գեստապոն ձերբակալեց և իր հորը։ Դրանից հետո աղջիկը չի տեսել իր ծնողներին։ Երեխաները ապաստան էին ստացել իրենց հորեղբայր Լադվիկի կողմից, ով իր արիության ծագման շնորհիվ աքսորի չի ենթարկվում։ 1942 թվականի մայիսի 14-ին Հանան և Ջորջը ծանուցագիր են ստանում Տրշեբիչի տեղահանության կենտրոնից։ Չորս օր սպասելուց հետո եղբայրն ու քույրը տեղափոխվեցին Տերեզենստադի համակենտրոնացման ճամբար, որտեղ նրանք անցկացրին երկու տարի։ Այնտեղ նրանք տեղադրվեցին L417 մանկական բարաքում, որտեղ Հանան հանդիպեց «Vedem» ամսագրի 16-ամյա թերթի խմբագիր Պետր Գինցի հետ։ Հետագայում Ջորջը և Հանան տեղափոխվեցին Օսվենցիմի տարբեր էշելոններով, որտեղ գերմանացի սպաներից մեկը նրանց այստեղ գալուց հետո մի քանի ժամ անց (ըստ Ջորջի, դա Ժոզեֆ Մենգելեն էր) Հանային գազի խցիկ տեղափոխեց։ 


== Ծանոթագրություններ ==


== Գրականություն ==
Levine K. Hana’s Suitcase. — Albert Whitman & Company, 2003. — 120 p. — ISBN 978-0807531471


== Արտաքին հղումներ ==
Բրադի ընտանիքի պաշտոնական կայք (անգլերեն)
Հոդված Radio Praha-ում (անգլերեն)
(7287) Յոկոկուրայամա

(7287) Յոկոկուրայամա (անգլ.՝ Yokokurayama), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 10-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,921718 ա. մ., առավելագույնը մոտենում է 2,2134 ա. մ. հեռավորության վրա և հեռանում 3,63 ա. մ.։ Արեգակի շուրջ մեկ ամբողջական պտույտ է կատարում 1824,13 երկրային օրվա ընթացքում, իր ուղեծրով շարժվելով միջինում 0,197354 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7287) Յոկոկուրայամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլեժ

Կոլեժ (ֆր.՝ college), ուսումնական հաստատություն Ֆրանսիայում, Բելգիայում, Շվեյցարիայի ֆրանսախոս կանտոններում և Ֆրանսիայի նախկին գաղութներում ՖրաՆսիայում առաջին կոլեժՆերը ստեղծվել են միջին դարերում՝ համալսարաններին կից։ 1808-ին «Կոլեժ» անունը տրվեց տեղական իշխանությունների բյուջեի հաշվին գործող կամ մասնավոր անձանց պատկանող միջնակարգ դպրոցներին։ Մինչև 1959-ի ռեֆորմը ֆրանսիական կոլեժը լրիվ միջնակարգ ուսումնական հաստատություն էր՝ հավասարազոր լիցեյին։ Ռեֆորմից հետո լրիվ միջնակարգ դպրոցի միակ տիպը դարձավ լիցեյը։ Միաժամանակ ստեղծվեցին հանրակրթական կոլեժներ (ոչ լրիվ միջնակարգ ուսումնական հաստատություն՝ քառամյա ուսուցմամբ)։ Ավարտողներն իրավունք են ստանում ընդունվելու միայն միջնակարգ մասնագիտական ուսումնական հաստատություններ և լիցեյի բարձր դասարաններ։ 1963-ին Ֆրանսիայում ստեղծվեցին միջնակարգ կրթության կոլեժներ՝ 11—15 տարեկան երեխաների համար։ Աֆրիկայի և Ասիայի երկրներում (Ալժիր, Մարոկկո, Լաոս, Կամբոջա ) կոլեժները ոչ լրիվ միջնակարգ դպրոցներ են, Բելգիայում՝ իգական միջնակարգ դպրոցներ։
Կամիշինսկի գյուղական խորհուրդ (ախտիրսկի շրջան)

Կամիշինսկի գյուղական խորհուրդ  (ուկրաիներեն՝ Комишанська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Կամիշինսկի գյուղական խորհրդում բնակվում էր 1442 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Զելյոնայա (Վալտիի վտակ)

Անվան այլ կիրառումների համար տե՛ս՝ Զելյոնայա (այլ կիրառումներ)Զելյոնայա (ռուս.՝ Зелёная ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վալտիի գետի աջ ափին՝ 33 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300112103000027784
Հիդրոլոգիական ուսումնասիրությունների կոդը - 103002778
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վալերի Օռլով

Վալերի Օռլով (ռուս.՝ Вале́рий Я́ковлевич Орло́в, հուլիսի 26, 1947(1947-07-26)), ռուս դիվանագետ։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1973 թվականից զբաղվում է դիվանագիտական գործունեությամբ։

1990 թվականից մինչև 1991 թվականը Բրատիսլավայում եղել է Խորհրդային Միության գլխավոր հյուպատոս։
1991-1997 թվականներին Չեխիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության խորհրդական-դեսպանորդ։
1997 թվականի հուլիսից մինչև 2002 թվականի փետրվարը եղել է Ռուսաստանի Դաշնության դաշնային սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի փոխտնօրեն։
2002 թվականի ապրիլի 4-ից մինչև 2006 թվականի հուլիսի 26-ը Գանայում եղել է Ռուսաստանի Դաշնության արտակարգ և լիազոր դեսպան։
2002 թվականի ապրիլի 15-ից մինչև 2006 թվականի հուլիսի 26-ը Լիբերիայում եղել է Ռուսաստանի Դաշնության արտակարգ և լիազոր դեսպան։
2006 թվականից մինչև 2009 թվականը եղել է Ռուսաստանի Դաշնության դաշնային սուբյեկտների, խորհրդարանի և հասարակական միավորումների հետ կապերի դեպարտամենտի փոխտնօրեն։
2009 թվականի հունվարի 20-ից մինչև 2015 թվականի նոյեմբերի 27-ը Ջիբութիում եղել է Ռուսաստանի Դաշնության արտակարգ և լիազոր դեսպան<:
2013 թվականի հուլիսի 25-ից մինչև 2015 թվականի նոյեմբերի 27-ը Սոմալիում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (2004 թվականի հունվարի 23)
Արտակարգ և լիազոր դեսպան (2011 թվականի նոյեմբերի 4)


== Ծանոթագրություններ ==


== Արտաքին հղումներ ==
Биография на сайте посольства России в Джибути(չաշխատող հղում)
Սիմոնյան կրթական հիմնադրամ

Սիմոնյան կրթական հիմնադրամը կրթական հիմնադրամ է, որը հիմնադրվել է ամերիկահայ Սեմ և Սիլվա Սիմոնյանների կողմից։ Հիմնադրամի նախագահն է Սեմ Սիմոնյանը։ Սիմոնյան կրթական հիմնադրամի նախաձեռնությամբ 2011 թվականի օգոստոսից Երևանում բացվել է Թումո ստեղծարար տեխնոլոգիաների կենտրոնը, որը 12-18 տարեկան դեռահասներին անվճար դասընթացներ է մատուցելու ՏՏ ոլորտում։
Պոդխրեբտովոյե

Պոդխրեբտովոյե (նախկինում` Այլա, ռուս.` Подхребтовое), հայաբնակ գյուղ  Ռուսաստանի Դաշնության Կրասնոդարի երկրամասի Տուապսեի շրջանում, Նեչեպսուխո գետի ափին։ Գտնվում է Տուապսեից 57 կմ հյուսիս-արևմուտք, ծովի մակարդակից 231 մ բարձրության վրա։


== Բնակչությունը ==
Ներկայումս գյուղում բնակվում են հայեր և ռուսներ։ 1905 թվականին գյուղն ուներ 31 տուն, բացառությամբ հայեր, իսկ 1920 թվականին` 24 տուն և 197 բնակիչ, կրկին հայեր, որից 102 տղամարդ, 95 կին և 92 երեխա։

Բնակիչներն զբաղվում են այգեգործությամբ և բանջարաբուծությամբ։ Գյուղն ուներ տարրական դպրոց և ակումբ։


== Պատմությունը ==
Գյուղը հիմնադրել են Չարշամբայից եկած հայերը` 1864-1866 թվականներին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Վիլեն Գաբրիելյան

Վիլեն Կարենի Գաբրիելյան (առավել հայտնի որպես՝ Նավակ ճոճողը, օգոստոսի 25, 1983(1983-08-25), Բաքու, Ադրբեջանական ԽՍՀ, ԽՍՀՄ), քաղաքացիական ակտիվիստ, կուսակցական, քաղաքական գործիչ, Քաղաքացիական պայմանագիր կուսակցության վարչության անդամ, ՀՀ Ազգային ժողովի 8-րդ գումարման պատգամավոր։


== Կրթություն ==
2000-2006 թվականներին սովորել և ավարտել է Երևանի պետական բժշկական համալսարանի դեղագիտության ֆակուլտետը։  Բուժծառայության ավագ լեյտենանտ է։


== Ակտիվիստական գործունեություն ==
Մինչև 2018 թվականին Հայաստանում տեղի ունեցած իշխանափոխությունը՝ Վիլեն Գաբրիելյանը հանդես է եկել որպես քաղաքացիական ակտիվիստ։ Նրա կատարած տարբեր գործողություններ լայն արձագանք են ստացել մամուլում։
2014 թվականի հունիսի 5-ին Վիլեն Գաբրիելյանը Երևան քաղաքի Անաստաս Միկոյանի անվան փողոցում տեղադրված և փողոցի անունը պատկերող վահանակի վրա գրել է «Էնվեր փ․»։ Նա իր այդ արարքը մեկնաբանել է՝ ասելով, որ «տարբերություն չկա՝ Էնվեր փաշա, թե Անաստաս Միկոյան, որովհետև Միկոյանը նույն կերպ պետական հանցագործ է, ընդ որում միջազգային մակարդակի»։
2014 թվականին հուլիսի 18-ին Վիլեն Գաբրիելյանը Օրինաց Երկիր կուսակցության հանրահավաքի ղեկավար Արթուր Բաղդասարյանի ելույթի ժամանակ մոտեցել է ամբիոնին և փակցրել Ա4 ձևաչափի թուղթ վրան գրված «ԱԽՔ»։ Նա իր այդ արարքը մեկնաբանել՝ ասելով «…Որովհետև այդ մարդը ԱԽՔ է»։
Ըստ մամուլի հրապարակումների՝ Վիլեն Գաբրիելյանը հաճախ է իր ֆեյսբուքյան էջով քննադատել Հայաստանի Հանրապետության ոստիկանությանը։ Ըստ նրա՝ ինքը նույնիսկ այն ժամանակվա ոստիկանապետ Վլադիմիր Գասպարյանի կազմակերպմամբ ծեծի է ենթարկվել։ Իր պնդումը հիմնավորելիս՝ Վիլեն Գաբրիելյանն ասել է, որ «ոստիկանական համակարգը, Վովայի գլխավորությամբ, անկազմակերպ, անօրեն, ոչ պրոֆեսիոնալ կառույց է, որը բացի ակցիա ցրելուց, այն էլ երբ ակցիան փոքրաթիվ է ու գողերի համար սխոդկեք կազմակերպելուց, այլ բանի ունակ չէ»։


== Անվանում ==
Վիլեն Գաբրիելյանը հանրությանն առավել հայտնի «Նավակ Ճոճողը» անունով։ Ինքն իրեն կոչում է նաև «Օմարի արծիվ»։


== Աշխատանքային գործունեություն ==
2020 թվականի հունվարի 29-ին Վիլեն Գաբրիելյանը նշանակվել է Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ տնօրենի պաշտոնում։


== Քաղաքական գործունեություն ==
2021 թվականի հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։


== Ընտանիք ==
Ամուսնալուծված է, ունի մեկ զավակ։


== Ծանոթագրություններ ==
Տուպամբե

Տուպամբե (իսպ.՝ Tupambaé)՝ բնակավայր Ուրուգվայի հարավարևելյան մասում, Սերո Լագո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1122 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Բեդեյակ է Էնա

Բեդեյակ է Էնա (ֆր.՝ Bédeilhac-et-Aynat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09045։


== Բնակչություն ==
Համայնքի բնակչությունը 2008 թվականին կազմում էր 187 մարդ։


== Տնտեսություն ==
2007 թվականի տվյալներով 112 աշխատունակ տարիքի մարդկանցից (15-64 տարեկան) 83-ը տնտեսապես ակտիվ էին, 29-ը անգործունակ (ակտիվության ցուցանիշը 74,1 %, 1999 թվականին եղել է՝ 65,3 %)։ 83 աշխատունակ բնակիչներից 67-ը աշխատում էին (41 տղամարդ և 26 կին), անաշխատանք էին 16-ը (7 տղամարդ և 9 կին)։ 29 անգործունակ մարդկանցից 6-ը աշակերտներ կամ ուսանողներ են, 18-ը թոշակառու, 5-ը անաշխատունակ էին այլ պատճառներով։


== Տեսարժան վայրեր ==
Բեդեյակ քարանձավ
Մոնտորգեյ աշտարակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բեդեյակ է Էնա» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-17 
«Բեդեյակ է Էնա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Նեսվիցկու տուն

Ա. Ի. Նեսվիցկու քաղաքային դաստակերտ (ռուս.՝ Городская усадьба А. И. Несвицкой, Ռուկավիշնիկովի ապաստան (ռուս.՝ Рукавишниковский приют)), պատմական շենք Մոսկվայի Սադովոե օղակ փողոցում (Սմոլենսկայա-Սեննայա հրապարակ, տուն 30)։


== Պատմություն ==
Այս տարածքի մասին առաջին անգամ հիշատակվել է 18-րդ դարում։ Այն ժամանակ սեփականատերն է եղել Ն. Մ. Ժելյաբուժսկին, որի օրոք կառուցվել է հիմնական շենքը։ 1775 թվականին այն արդեն եղել է Մոսկվայի հատակագծում։
1794 թվականին տարածքի նոր սեփականատերն է եղել Ն. Ի. Նեսվիցկայան, ում օրոք տունը վերակառուցվել է։ Կարծիքներից մեկի համաձայն, գաղափարի հեղինակն է եղել հայտնի ճարտարապետ Կազակով Մատվեյ Ֆեդովովիչը, ինչը հաստատված չէ, չնայած Կազակովի ալբոմներում Նեսվիցկու տան գծագրերը կան։ 1812 թվականին տունը տուժել է հրդեհի պատճառով։ Հետագայում վերանորոգվել է։
1864 թվականին վաճառական Նիկոլայ Ռուկավիշնիկովը գումար է հատկացրել անչափահաս իրավախախտների համար Մոսկվայում առաջին ապաստարանը ստեղծելու համար։ 1873 թվականին տեղական բնակիչների դիմումից հետո կայսր Ալեքսանդր II-ի հրամանով ապաստարանն անվանվել է վաճառականի անունով։ Երբ Նիկոլայ Վասիլևիչը մահացավ, նրա հուղարկավորության ժամանակ ոչ միայն հարազատներն էին, այլև կացարանի սաները։ Ապաստանի աշխատանքը շարունակելու նպատակով Իվան և Կոնստանտին վաճառական եղբայրները 120 հազար ռուբլի արժողությամբ տուն են գնել, որը 1878 թվականին դարձել է քաղաքային հաստատություն։ 1879 թվականին այն վերակառուցվել է ճարտարապետ Ալեքսանդր Օբերի նախագծի համաձայն։ 1920 թվականին ապաստանը փակվել է և դարձել կոմունալ շենք։ 1945 թվականից հետո տունը վերականգնվել է։ 21-րդ դարում շենքում տեղավորվել են առևտրային կազմակերպություններ։


== Ճարտարապետություն ==
Նեսվիցկու տունը բազմիցս վերակառուցվել է։ Սկզբում, սեփականատեր Ժելուբուժի օրոք, տունը պահպանվել է բարոկկո ոճով, Նեսվիցկու օրոք տան ոճը դարձել է կլասիկ. կենտրոնում կառուցվել է սյունասրահ, որն ամրացված է ութ կորնթոսյան սյուններով, զարդարված ճակտոնով։ 19-րդ դարում շենքը բավականին հեռու էր փողոցից, դատարկ տարածքներում տեղավորվեցին երկու փայտե կցակառույցներ։ 1879 թվականին ճարտարապետ Ա. Լ. Օբերի մտադրությամբ ճակատի կողմից պետք է կառուցվեր Նիկոլայ հրաշագործի անվան եկեղեցին ռուս-բյուզանդական ոճով։ Հետագայում գլխավոր մուտքի առաջև շենք է կառուցվել։


== Գնահատականներ ==
Անգլիացի քարոզիչ և Վեստմինստերյան աբբայության դեկան Արթուր Ստենլի Պենրին ապաստան այցելելուց հետո ասել է.


== Ծանոթագրություններ ==


== Արտաքին հղումներ ==
Страница в реестре объектов культурного наследия Archived 2016-03-04 at the Wayback Machine.
Պետրովսկոե (գյուղ, Բախմաչի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Պետրովսկոե գյուղում բնակվում էր 97 մարդ։ Բնակչության խտությունը կազմում էր 1901,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվանովսկոե (գյուղ, Տյոմկինսկի շրջան)

Անվան այլ կիրառումների համար տե՛ս՝ ԻվանովսկոեԻվանովսկոե (ռուս.՝ Ивановское), գյուղ Ռուսաստանի, Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլոգի (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՊոլոգիՊոլոգի (ուկրաիներեն՝ Пологи, Ղրիմի թաթարերեն՝ Ay Tuvğan), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Այտուգան Նեմեցկի։
2001 թվականի տվյալներով Պոլոգի գյուղում բնակվում էր 291 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Կուրտետ

Լա Կուրտետ (ֆր.՝ La Courtète), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 45 մարդ, բնակչության խտությունը` 8.23 մարդ/կմ²։ Բնակավայրը զբաղեցնում է 5.47 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 26 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան)  բնակիչ, որոնցից ակտիվ էին 17-ը, իսկ ոչ ակտիվները` 12։ Ակտիվության ցուցանիշը կազմում է 58,6 %։ 17 աշխատունակ մարդկանցից աշխատել է 16 անձ (8 տղամարդ և 8 կին)։ Գործազուրկ են եղել 1 անձ (1 տղամարդ և 0 կին)։ 12 անաշխատունակներից 1-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կամեննոպոտոկովսկի գյուղական խորհուրդ (Կրեմենչուգսկի շրջան)

Կամեննոպոտոկովսկի գյուղական խորհուրդ  (ուկրաիներեն՝ Кам'янопотоківська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Կամեննոպոտոկովսկի գյուղական խորհրդում բնակվում էր 6989 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բուր Յոլ (Վիշերայի վտակ)

Անվան այլ կիրառումների համար տե՛ս՝ Բուր Յոլ (այլ կիրառումներ)Բուր Յոլ (ռուս.՝ Бур-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիշերա գետի աջ ափին՝ 128 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016651
Կոդը ըստ հիդրոլոգիական հետազոտության (ՌԴ) — 103001665
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գլամոչ

Անվան այլ կիրառումների համար տե՛ս՝ Գլամոչ (այլ կիրառումներ)Գլամոչ, (բոսնիերեն` Glamoč) քաղաք Բոսնիա և Հերցեգովինայում։ Ունի 4,038 բնաիկչ։ Բոսնիա և Հերցեգովինայի արևմտյան կենտրոնը


== Բնակչություն ==
Ընդհանուր — 16,979 (100 %)
Սերբեր — 13,870 (81,68 %)
Բոնիացիներ — 2,621 (15,43 %)
Խորվաթներ — 378 (2,22 %)
Հարավսլավացիներ — 31 (0,18 %)
Ուրիշ ազգեր — 79 (0,49 %)


=== 1971 թվական ===


=== Համայնք ===
Ընդհանուր — 12,593 (100 %)
Սերբեր — 9,951 (79,02 %)
Բոնիացիներ — 2,257 (17,92 %)
Խորվաթներ — 184 (1,46 %)
Հարավսլավացիներ — 118 (0,93 %)
Ուրիշ ազգեր — 83 (0,67 %)


=== Քաղաք ===
Ընդհանուր — 4,256 (100 %)
Սերբեր — 3,254 (76,45 %)
Բոնիացիներ — 852 (20,01 %)
Խորվաթներ — 43 (1,01 %)
Հարավսլավացիներ — 91 (2,13 %)
Ուրիշ ազգեր — 16 (0,40 %)


=== 2003 թվական ===
Ըստ ՆԱՏՕի գնահատականի`
Ընդհանուր — 4,981 (100 %)
Սերբեր — 3387(68 %)
Խորվաթներ — 802 (16,1 %)
Բոնիացիներ — 792 (15,9 %)


== Հայտնի մարդիկ ==
Պավո Պոսիլովիչ, Հռոմեացի կաթոլիկ գրող
Վուլե Տրիվունովիչ, ֆուտբոլիստ
Միրոսլավ Քանգալովիչ, օպերային երգիչ
Զդրավկո Թոլիմիր, բանակի հրամանատար
Օբրադ Պիլջակ, քաղաքական գործիչ
Սլավկո Զագորաց, ֆուտբոլիստ
Դուշան Յակիշիչ, դերասան
Միրսադ Բեգիչ, քանդակագործ
Վեսելին Բադրով, ֆիլմերի բեմադրող ռեժիսոր
ՀԱԱՀ Ագրոնոմիական ֆակուլտետ

ՀՊԱՀ ագրոնոմիական ֆակուլտետը ստեղծվել է 1930 թ., ստեղծման օրից մինչև 1943 թ. կոչվել է դաշտավարական, այնուհետև՝ ագրոնոմիական ֆակուլտետ։ Ֆակուլտետի հիմնադրման գործում մեծ է ականավոր գիտնական, ֆակուլտետի առաջին դեկան Պ. Բ. Քալանթարյանի ավանդը։ Ներկայումս ֆակուլտետը ղեկավարում է տ.գ.թ., դոցենտ Գագիկ Սերյոժայի Սանթրոսյանը։
Ագրոնոմիական ֆակուլտետի առաջնահերթ խնդիրն է գյուղատնտեսության ոլորտն ապահովել բարձր որակավորում ունեցող մասնագետներով հետևյալ մասնագիտությունների գծով՝

Ագրոնոմիա
Բույսերի պաշտպանություն
Գյուղատնտեսական մշակաբույսերի սելեկցիա և գենետիկա
Ագրոէկոլոգիա
Անտառային տնտեսություն և բնակավայրերի կանաչապատում։
Աստերոիդների ցանկ (199201-199300)

Աստերոիդների ցանկ (199101-199200)  • Աստերոիդների ցանկ  • Աստերոիդների ցանկ (199301-199400)
 Աստերոիդների ցանկ (199101-199200)  • Աստերոիդների ցանկ  • Աստերոիդների ցանկ (199301-199400)
Մեծ Պարյուգ

Մեծ Պարյուգ (ռուս.՝ Большой Парюг), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վոխմի գետի աջ ափին՝ 137 կմ հեռավորության վրա։ Գետի երկարությունը 55 կմ է։
Գետի ակունքը գտնվում է Վերին Կամայի բարձունքում, Զալազնա գյուղից 17 կմ հարավ-արևելք։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010400112110000041073
Կոդը ըստ հիդրոլոգիական հետազոտության (ՌԴ) — 110004107
Ավազանի կոդը — 08.01.04.001
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աշոտ Տեր-Գրիգորյան

Աշոտ Երեմի Տեր-Գրիգորյան (հունվարի 5, 1927(1927-01-05), Սևանի շրջան - նոյեմբերի 5, 1988(1988-11-05), Երևան, Հայկական ԽՍՀ, ԽՍՀՄ), հայ խորհրդային մանկավարժ, մանկավարժական գիտությունների դոկտոր (1974), պրոֆեսոր (1974), ՀԽՍՀ բարձրագույն դպրոցի վաստակավոր գործիչ (1982)


== Կենսագրություն ==
Ծնվել է 1927 թվականին, Սևանի շրջանի Օրդաքլու (այժմ՝ Լճաշեն) գյուղում։ Ավարտել է Երևանի Խ․ Աբովյանի անվան մանկավարժական ինստիտուտի լեզվագրական ֆակուլտետը (1947 թ.)։ Աշխատել է Սևանի շրջանի դպրոցներում (1947-952 թթ.), մանկավարժական գիտությունների ԳՀ ինստիտուտում, «Սովետական մանկավարժ» ամսագրում (1952-1965 թթ.), 1965 թվականից դասավանդել է Խ. Աբովյանի անվան մանկավարժական ինստիտուտում, 1971 թվականից՝ հայոց լեզվի և տարրական ուսուցման մեթոդիկայի ամբիոնի հիմնադիր-վարիչ։ 1998 թվականից ամբիոնը կրում է Աշոտ Տեր-Գրիգորյանի անունը։
Հիմնականում զբաղվել է տարրական դասարաններում հայոց լեզվի ուսուցման, ինչպես նաև հայ մանկավարժության պատմության խնդիրներով, լուսաբանել գրաճանաչության, ընթերցանության, քերականության, ուղղագրության և վայելչագրության ուսուցման, կարողությունների ու հմտությունների ձևավորման հարցերը։ Հեղինակ է բուհական ձեռնարկների ու դպրոցական դասագրքերի։ Կազմել է (1956 թ-1974 թ) տարրական դասարանների մայրենի լեզվի դասագրքեր, որոնք գործածության մեջ են եղել ՀԽՍՀ և Սփյուռքի դպրոցներում։


== Պարգևներ ==
ՀԽՍՀ բարձրագույն դպրոցի բարձրագույն դպրոցի վաստակավոր գործիչ (1982)
ՅՈԻՆԵՍԿՕ-ի «Ժպիտի շքանշան» (1980)
Մատենադարանի Մեսրոպ Մաշտոցի անվան հուշամեդալ (1985)


== Երկեր ==
Գեղարվեստական ստեղծագործությունների ավանդումը տարրական դասարաններում։ (Օգնություն ուսուցչին), 1971։ տիտղթ. (Աշոտ Երեմի Տեր-Գրիգորյան)
Մանկավարժական դիմանկարներ։ Երկու գրքով, 1987։ տիտղթ. (Աշոտ Տեր-Գրիգորյան)
Մայրենի 1։ Դասագիրք I դասարանի համար, 1993։ տիտղթ. (Ա. Ե. Տեր-Գրիգորյան)
Հայրենի աղբիւր։ [Հայոց լեզուի դասագիրք]։ 2 Տարի, 1989-1990 ։ տիտղթ. (Ա. Ե. Տէր-Գրիգորեան); (Տէր-Գրիգորեան Աշոտ Երեմի)
Այբբենարան։ [Սփյուռքի դպր. համար], 1964։ տիտղթ. (Ա. Տէր-Գրիգորեան), (Տէր-Գրիգորեան Աշոտ)


== Ծանոթագրություններ ==
Ենթաստամոքսային գեղձ

Ենթաստամոքսային գեղձը (pancreas) գտնվում է ստամոքսի հետևում՝ որովայնի խոռոչի հետին պատի մոտ, իր ձախ մասով մտած է ձախ ենթակողի մեջ։ Հետևից այն հպվում է ստորին սիներակին, իսկ ձախից՝ երիկամային երակին և որովայնային աորտային։ Ենթաստամոքսային գեղձը բաժանվում է հետևյալ մասերի՝ գլխիկ (caput), մարմին (corpus) և պոչ (cauda)։ Գեղձի գլխիկը ընդգրկված է տասներկումատնյա աղիով և գտնվում է գոտկային I և II ողների վերին մասերի մակարդակին։ Այն տափակած է առաջ-հետին ուղղությամբ, ընդ որում գլխիկի ու մարմնի սահմանում կա մի խոր կտրուճ՝ incisura pancreatic, որի մեջ պառկած են a և v. mesentericae superiors-ը, իսկ երբեմն նաև՝ նեղացած մաս՝ վզիկի ձևով։
Պրիզմայաձև մարմինը ունի երեք երես՝ առաջային, հետին և ստորին։
Գեղձը աջից ձախ մի փոքր բարձրանում է, այնպես որ նրա պոչը ընկած է ավելի բարձր, քան գլխիկը, և մոտենում է փայծաղի ստորին մասին։ Ենթաստամոքսային գեղձը պատյան չունի, որի պատճառով աչքի է ընկնում նրա բլթակավոր կազմությունը։ Գեղձի ընդհանուր երկարությունը 12-15 սմ է։
Որովայնամիզը ծածկում է ենթաստամոքսային գեղձը առաջային և ստորին երեսները, իսկ նրա հետին երեսը բոլորովին զուրկ է նրանից։ Շճամզային ծածկը անցնում է ենթաստամոքսային գեղձի վրա 2 թերթիկների ձևով, ընդ որում շճային թերթիկները կպչում են ենթաստամոքսային գեղձի առաջային եզրին և նորից բաժանվում են 2 թերթիկների՝ մեկը ծածկում է գեղձի առաջային երեսը և անցնում է ստոծանու վրա, իսկ մյուս ստորին երեսը և դառնում է լայնական աղիքի միջընդերքը։
Ենթաստամոքսային գեղձի ծորանն անցնում է գեղձի հաստության միջով ձախից դեպի աջ, իր ճանապարհին նա ընդունում է բազմաթիվ ճյուղեր, որոնք բացվում են նրա մեջ, գրեթե ուղիղ անկյունով։ Բացի գլխավոր ծորանից, գրեթե միշտ լինում է ենթաստամոքսային գեղձի հավելյալ ծորան (ductus pancreaticus accessories (Santorini)), որը գեղձի գլխիկի մոտ առանձնանում է գլխավոր ծորանից և բացվում է տասներկումատնյա աղիի փոքր պտկիկի վրա (apailla duodeni minor), մոտ 2 սմ մեծ պտկիկից բարձր։ Երբեմն նկատվում են հավելյալ ենթաստամոքսային գեղձի գոյության դեպքեր (pancreas accessorium)։


== Կազմություն ==
Ենթաստամոքսային գեղձը իր կազմությամբ նման է բշտային կամ բշտա-խողովակավոր թքագեղձի կազմությանը։ Նա բաղկացած է 2 մասից՝ գլխավոր զանգվածը ունի արտազատիչ ֆունկցիա՝ իր արտազատուկը արտատար ծորաններով տանելով սկզբնաղիքի մեջ։ Գեղձի փոքր մասը, այսպես կոչված, Լանգերհանսի կղզյակների (insula Langerhansi) ձևով, պատկանում է ներզատիչ գոյացություններին, որոնք արյան մեջ են լցնում ինսուլին կոչվող հորմոնը, որը կարգավորում է շաքարի պարունակությունը արյան մեջ։
Սմբատան Դիզա

Սմբատան Դիզա, այժմ կոչվում է Սաբիրքյանդ (ադրբ.՝ Sabirkənd), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
Գյուղի մոտ գտնվում է Խոսրովի դղյակը։ Պահպանվել են հայկական եկեղեցու ավերակները։
Գյուղի մոտ, Գիլան գետի աջ ափին գնտվում է մ.թ.ա. 17-15-րդ դարերին վերաբերվող դամբարանադաշտ։ Դամբարանների վրա շարված քարերի մեծ մասը թաղված է հողի մեջ կամ տեղահան է արված։ 1976 թվականին այդտեղի դամբարաններից մեկում հայտնաբերվել է գունազարդ խեցեղեն, դաշույն և այլ իրեր։ 1979 թվականին դաշտային աշխատանքների ժամանակ գյուղի բնակիչները պատահականորեն բացել են մեկ այլ դամբարան և այն կողոպտել ու աղավաղել։


== Ծանոթագրություններ ==
349

349 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 349 թվականն է, 
IV դարի 49-րդ տարին։


== Դեպքեր ==


== Ծնունդներ ==


== Մահեր ==
Օրփեոս (օպերա)

Օրփեոս (L'Orfeo (SV 318), իտալացի երգահան Կլաուդիո Մոնտեվերդիի օպերա (favola in musica) նախախաղով և հինգ գործողությամբ։ Իտալերեն լիբրետտոն՝ Ալեսանդրո Ստրիջոյի։ Սյուժեն հիմնված է առասպելական հույն երգիչ Օրփեոսի Հադեսից իր կնոջը՝ Էվրիդիկեին փրկելու անհաջող փորձի մասին հյուսված անտիկ առասպելների վրա։ Առաջին անգամ բեմադրվել է 1607 թ. փետրվարի 24-ին Իտալիայի Մանտովա քաղաքի դուքս Վինչենցո Գոնզագայի արքունիքում։ Շնորհիվ իր երաժշտական արժանիքների՝ օպերան այսօր էլ հաճախ բեմադրվում է։
Մարիա Էլենա Ուոլշ

Մարիա Էլենա Ուոլշ (իսպ.՝ María Elena Walsh, փետրվարի 1, 1930(1930-02-01), Villa Sarmiento, Morón Partido, Բուենոս Այրես, Արգենտինա - հունվարի 10, 2011(2011-01-10)[…], Բուենոս Այրես, Արգենտինա), արգենտինացի բանաստեղծ, վիպասան, երաժիշտ, դրամատուրգ, գրող և կոմպոզիտոր, որը հիմնականում հայտնի է իր երգերով և երեխաների համար գրքերով։


== Կենսագրություն ==
Մարիա Էլենա Վոլշը ծնվել է Վիլլա Սարմիենտոյում` Ռամոս Մեջիայում` Բուենոս Այրեսում։ Նա մանուկ հասակում ապրել է մեծ տանը, որտեղ նրան շատ է դուր է եկել երաժշտություն լսել կիրթ միջավայրում։ Նա 15 տարեկան հասակում իր բանաստեղծություններից մի քանիսը հրատարակել է «Էլ խոգար» ամսագրում և «Լա Նասիոն» լրագրում։ 1947 թվականին` մինչև գեղարվեստական դպրոցն ավարտելը, հրատարակել է իր առաջին գիրքը, որը գնահատվել է լատինաամերիկյան գրողների կողմից։


== Գրքեր երեխաների համար ==
La Mona Jacinta (1960)
La Familia Polillal (1960)
Tutú Marambá (1960)
Circo de Bichos (1961)
Tres Morrongos (1961)
El Reino del Revés (poems and songs) (1965)
Zoo Loco (1965)
Cuentopos de Gulubú (1966)
Dailán Kifki (novel) (1966)
Versos para Cebollitas (1966)
Versos Folklóricos para Cebollitas (1967)
Aire Libre (school book) (1967)
Versos Tradicionales para Cebollitas (1967)
El Diablo Inglés (short stories) (1970)
Angelito (1974)
El País de la Geometría (1974)
Chaucha y Palito (short stories) (1977)
Veo Veo (1984)
Bisa Vuela (1985)
Los Glegos (1987)
La Nube Traicionera (1989)


== Ծանոթագրություններ ==


== Արտաքին հղումներ ==
Biography at the Ministry of Education of Argentina (Spanish)
Biography at essayist.org (Spanish)
Interview with Adriana Ballesteros Archived 2013-01-22 at Archive.is
Interview with Sara Facio
Obituaries: BA Times Archived 2011-06-29 at the Wayback Machine., ABC News, LAHT Archived 2018-08-22 at the Wayback Machine.
Videos editados en 3D y otros desde Youtube (Spanish)
Ուիլեր շրջան (Տեխաս)

Անվան այլ կիրառումների համար տե՛ս՝ Ուիլեր շրջան (այլ կիրառումներ)Ուիլեր շրջան (անգլ.՝ Wheeler County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.367 կմ² է, բնակչությունը՝ 5.284 մարդ (2000 թ. տվյալներով)։ Շրջկենտրոնն է Ուիչիտա Ֆոլս բնակավայրը։ Կազմավորվել է 1876 թ.։
Քվաբղա

Քվաբղա (վրաց.՝ ქვაბღა), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 640 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 329 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==